open-index/open-wikipedia-markdown huggingface dataset:
Пајонски јазик

**Пајонски јазик** — малку истражениот јазик на античките Пајонци, чие кралство некогаш се простирало северно од Македон и во Дарданија и, во најраните времиња, во југозападна Тракија.

Од класични извори познати ни се неколку пајонски зборови:

* *[http://www.perseus.tufts.edu/cgi-bin/ptext?doc=Perseus%3Atext%3A1999.04.0057%3Aentry%3D%2368440 monapos]*, *монаипос*, див бик 
* *[http://www.perseus.tufts.edu/cgi-bin/ptext?doc=Perseus%3Atext%3A1999.04.0057%3Aentry%3D%23103959 тилôн]*, вид на риба која некогаш живеела во езерото Прасиј
* *папракс*, вид на риба која некогаш живеела во езерото Прасиј. *Папракас*, маш. акуз. мн.

Постојат наоди за ред антропоними (некои само преку пајонските монети), како и за неколку топоними (Билазора, Астибо) и неколку теоними (*Дриал*, *Диал*, пајонскиот Дионис), како и следниве:

* *Понтос*, притока на реката Струмица, веројатно од *понктос, *мочурлив*;
* *[[Стоби|Стобои]]* (денешно Градско), име на град, од *стоб (спор. старопруски *стабис* „карпа“, старословенски *стобору*, „столб“, староанглиски *стапол*, „дирек“, старогрчки *стобос*, „карање, лоши зборови“);
* *Дóберос*, друг пајонски град, од *деуб- „длабок“ (спор. литвански *дубус*, англиски *дип*);
* *Агриан*, име на племе, од *агро- „поле“ (спор. латински *агер*, грчки *агрос*).

Класичните извори обично ги сметаат Пајонците за посебен народ, различен од Тракијците и Илирите, со свој етнос и јазик. Атенеј го поврзува пајонскиот со мисискиот јазик, кој и самиот е малку истражен. Доколку ова е точно, тоа би значело дека пајонскиот бил анадолски јазик.

Од друга страна, Пајонците од некои се сметале за потомци на Фригијците, што би значело дека пајонскиот ѝ припаѓа на истата група јазици како и фригискиот.

Современите јазичари се нерешени за класификацијата на пајонскиот јазик, заради екстремната оскудност на материјали за него. Од една страна Вилхелм Томашек и Паул Кретшмер тврдат дека тој им припаѓал на илирските јазици, а од друга страна Димитер Дечев, тврди дека јазикот бил сроден на тракискиот.

Меѓутоа, по сè изгледа дека пајонскиот бил различен и од двата. Тој ја поседува одликата a/o и не изгледа дека е кентумски јазик.

## Наводи
* Francisco Villar, *Gli Indoeuropei e le origini dell'Europa*, (1997), Il Mulino, ISBN 88-15-05708-0

Категорија:Палеобалкански јазици
Категорија:Мртви јазици во Европа
Категорија:Јазици изумрени во 4 век
ФИДЕ

**Светска шаховска федерација** (англиски: World Chess Federation, француски: Fédération Internationale des Échecs) основана е во Париз на 20 јули 1924 година. Позната е како ФИДЕ, по француската кратенка која е призната од страна на Меѓународниот олимписки комитет (МОК) како врховно тело кое е одговорно за организација на шахот и шаховските првенства на глобално и континенталном ниво.

## Претседатели на ФИДЕ
* Александер Реб (1924-1939) (1946-1949) 
* Август од Муро  (1939-1946)  
* Фолке Рогард (1949-1970)
* Макс Еве (1970-1978) 
* Фридрик Олафсон (1978-1982) 
* Флоренсио Кампоманес (1982-1995) 
* Кирсан Иљумжинов (1995-2018) 
* Аркадиј Дворкович (од 2018 година) 

## Земји членки

ФИДЕ во моментот има 161 земја членка. овој број се менува бидејќи се приклучуваат нови држави, а некои неционални федерации се гаснат или не се во можност да ги измират своите обврски кон ФИДЕ.

Авганистан, Австралија, Австрија, Азербејџан, Албанија, Алжир, Андора, Ангола, Аргентина, Аруба, Бангладеш, Барбадос, Бахами, Бахреин, Белгија, Белиз, Белорусија, Бермуда, Боливија, Босна и Херцеговина, Боцвана, Бразил, Британски Девствени Острови, Брунеи, Бугарија, Бурунди, Ерменија, Велика Британија, Камбоџа, Канада, Чиле, Кина, Кинески Тајпеј, Колумбија, Костарика, Брег на Слоновата Коска, Хрватска, Куба, Кипар, Чешка, Данска, Доминиканска Република, Еквадор, Египет, Ел Салвадор, Естонија, Етиопија, Фарски Острови, Фиџи, Финска, Франција, Грузија, Германија, Гана, Грција, Гватемала, Гернзи, Хаити, Хондурас, Хонгконг, Унгарија, Исланд, Индија, Индонезија, Иран, Ирак, Ирска, Израел, Италија, Јамајка, Јапонија, Џерси, Јордан, Казахстан, Кенија, Кувајт, Киргистан, Лаос, Летонија, Либан, Либија, Лихтенштајн, Литванија, Луксембург, Макао, Македонија, Мадагаскар, Малави, Малезија, Малта, Маврициус, Мексико, Молдавија, Монако, Монголија, Мароко, Мозамбик, Мјанмар, Намибија, Непал, Холандија, Холандски Антили, Нов Зеланд, Никарагва, Нигерија, Норвешка, Обединети Арапски Емирати, Пакистан, Палау, Палестина, Панама, Папуа Нова Гвинеја, Парагвај, Перу, Филипини, Полска, Португалија, Порторико, Катар, Романија, Русија, Руанда, Сан Марино, Шкотска, Србија и Црна Гора, Сејшели, Сиера Леоне, Сингапур, Словачка, Словенија, Сомалија, Јужна Африка, Јужна Кореја, Шпанија, Шри Ланка, Судан, Суринам, Шведска, Швајцарија, Сирија, Таџикистан, Тајланд, Тринидад и Тобаго, Тунис, Турција, Туркменистан, Уганда, Украина, САД, Уругвај, Американски Девствени Острови, Узбекистан, Венецуела, Виетнам, Велс, Јемен, Замбија, Зимбабве

## Надворешни врски
* Официјална страна на ФИДЕ

Категорија:Шаховски организации
Категорија:Глобални организации
Категорија:Шах
Едмонд Темелко

**Едмонд Темелко** (Пустец 1972) — македонски политичар во Албанија.

## Животопис
Основното и средното образование Темелко го завршил во родното место, а дипломирал на Земјоделскиот факултет во Тирана. Покрај политичкиот ангажман, Темелко водел приватен бизнис.

## Политичка кариера
По победата на изборит,е одржани на 18 февруари 2007 година, Темелко станал градоначалник на Општина Пустец во областа Мала Преспа во Албанија. Во претходниот состав на Советот на општина Пустец, тој бил советник. Тој е еден од основачите и претседател на македонската организација „Преспа“ во Република Албанија, која тесно соработува со Светскиот македонски конгрес, ОМО „Илинден“ - ПИРИН, „Виножито“ и други македонски национални организации и партии од Македонија и дијаспората. 

Во февруари 2016 година, по налог на Специјалното јавно обвинителство, Темелко бил уапсен од македонската полиција и одведен на сослушување во кривичниот суд, а по повод случајот „Титаник“ во кој Темелко, заедно со уште неколку други лица, бил осомничен за делото злосторничко здружување, според членот 394, и за делото повреда на избирачкото право, според членовите 24 и 159 од Кривичниот законик. Притоа, судот го отфрлил барањето на Специјалното обвинителство за одредување на притвор.
е   Тој бил советник

## Надворешни врски
* Едмонд Темелко градоначалник на Мала Преспа, Албанија 
* Телефонско интервју за МР-Радио СКОПЈЕ
* Интервју за радио Дојче Веле

## Наводи

Категорија:Македонци во Албанија
Категорија:Луѓе од Пустец
Дојче Грамофон

**Дојче Грамофон** (герм. ***Deutsche Grammophon***) е германска музичка куќа. Фирмата е веќе долго позната по нејзините високи стандарди на аудиоверност. Нивните ЦД-изданија се познати по нивниот дизајн во стил на грамофонска плоча.

Фирмата е основана во 1898 од германецот (државјанин на САД) Емил Берлинер како германска бранша на неговата фирма Берлинер Грамофон во градот Хановер.

Во 1941 Дојче Грамофон бил купен од фирмата Сименс & Халске.

Во 1945, како дел од условите на Германија по ВСВ, Дојче Грамофон се откажал од правата за заштниот знак *His Master's Voice* и истите им припаднале на ЕМИ.  Кучето и грамофонот биле заменети со „круна од лалиња“, дизајнирана од Сименсоовиот маркетинг консултант Ханс Домицлаф.

Во 1962 Сименс влегол во заеднички влог со холандската фирма Филипс за создавање на *DGG/PPI Record Group*, која во себе ја соджела марката ПолиГрам.

Дојче Грамофон ја поседувале првата музичка куќа на Битлсите, Полидор Рекордс.

Дојче Грамофон биле први во воведувањето на компактниот диск на пазарот, започнувајќи со продажбата на класична музика од Херберт фон Карајан и Берлинската Филхармонија во 1981, со тоа што правата плоча била дело од Рихард Штраус.

Во 1987 Сименс го продал својот дел од Дојче Грамофон and на Филипс, кој станал главен и најголем акционер. Во 1998 Сеаграм Компани Лтд од Канада ги купил Дојче Грамофон и Полиграм. Оттогаш, па наваму Дојче Грамофон е составен дел од Јуниврзал Мјузик Груп, кој е дел од Вивенди Јуниверзал.
## Наводи

## Поврзано
* Музички куќи

## Надворешни врски

* Официјално мрежно место  

Категорија:Музички куќи за класична музика
Категорија:Германски музички куќи
Живина

thumb|right|250px|Патки меѓу друга живина
**Живина** — класа на домашни птици кои се исползуваат како храна или за нивните јајца. Овие се членови на редот кокошолики (како кокошките и мисирките) и гусколиките (водни птици како патките и гуските).

## Видови на живина

## Исечоци од живината
thumb|right|230px|Разни исечоци од кокошка
Најмеснатите делови на птицата се мускулите за летање на градите, исто така наречени **гради**, и мускулите за одење од првите два дела од нозете, наречени **добатак** и **батак**.

Кај кокошките, мускулите за летање, кои не се приспособени на постојана употреба, содржат помалку кислородоносен миоглобин отколку ножните мускули, и затоа се посветли по боја. Имено ова е разликата помеѓу „бело месо“ и „темно месо“. Водните птици се прилагодени за постојан лет, и затоа нивното градно месо е темно.

## Живината во Македонија
Живинарството е значајна сточарска гранка во Македонија. Во 2019 г. во земјата имало вкупно 1.562.089 единки. Целосниот преглед на бројната состојба на живината во Македонија во периодот од 2000 до 2019 г. е следниов:

## Поврзано
* Добиток

## Наводи


Категорија:Добиток
Македонска кујна

**Македонската кујна** е претставителна кујна за Балканот, со турски, грчки и блискоисточни влијанија, како и, во помала мера италијански, средоземни и унгарски влијанија. Заради релативно топлата клима која дозволува одлични услови за растење на разни зеленчуци, овошја, зачини и билки, македонската кујна е особено разновидна.

Македонската кујна е исто така позната по разновидноста и количеството на млечни производи и  локални алкохолни пијалаци како разни вина, ракии и мастика.

## Состојки
### Зеленчук
* компир
* грав
* цвекло
*пиперки
* зелка
* модар патлиџан
* краставици
* тиквички

### Овошје
* грозје
* домати
* маслинки
* јаболка
* круши
*лубеници
*дуњи
* сливи
* цреши
* калинка
* кајсии
* праски
* мушмули
* јагоди
* дренки
* малини
* капини
* шипинки

### Месо
* јагнешко месо
* свинско месо
* говедско месо
* месо од живина

### Месо
* Охридска пастрмка

### Зачини
* нане
* магдонос
* пиперка
* ловор
* лук
* кромид
* оригано

## Традиционални македонски јадења

thumb|Трпеза со македонски специјалитети
[thumb|Домашно традиционално [тавче-гравче]]
* Полнети пиперки (бабури)
* Сарма
* Дроб-сарма
* Ориз-тава
* Компир-манџа
* Боранија
* Леќа
* Подварок
* Селско месо
* Биено сирење
* Жежано сирење
* Вардарско грне
* Пита
* Ајвар
* Бурек
* Симит-погача
* Ѓеврек
* Зелник
* Мазник
* Качамак или бакрдан
* Тавче-гравче
* Чкембе-чорба
* Охридска пастрмка
* Чомлек
* Попара
*Колбаси
* Пастрмајлија
right|thumb|250px|Турлитава
* Турлитава
* Кашкавал
* Алва
* Мед
* Зачини и билки
* Прженици
* Плескавица - ајдучка  и  шарска 
*Ќебапи
* Пинџур
* Пача

## Традиционални македонски пијалаци

* Македонски вина 
** Шардоне
** Вранец
** Т'га за југ
** Траминец
** Смедеревка
** Станушина
* Ракија
** Лозова ракија
** Комова ракија
** Сливова ракија
** Кајсиева ракија
* Пиво
** Златен даб
** Скопско
** Битолско
** Крали Марко Прилепско
* Боза
* Кисела вода
** Пелистерка
** Пела роса
** Илина

## Надворешни врски
* Македонска кујна портал за македонската кујна 
* Македонски рецепти на англиски јазик

*
Јован Скилица

**Јован Скилица** (грчки: *Ιωάννης Σκυλίτζης*; почеток на 1040те – по 1101) — византиски хроничар од крајот на XI век. Во византиската управа  го имал високиот чин *куропалат*, а претходно бил *megas droungarios tes viglas*.

Неговото најзначајно дело е „Кратка историја“ (*Σύνοψις Ἱστοριῶν*), кој го опфаќа периодот од 811 до 1057 год., т.е. од смртта на императорот Никифор I до крајот на владеењето на Михаил IV. Делото на Скилица се смета како продолжение на хрониката на Теофан Исповедник. 
Постои и продолжение на хрониката на Скилица најверојатно од истиот автор, која го опфаќа периодот од 1057 до 1079 год., а познато е како *Skylitzes Continuatus* ("Продолжението на Скилица").

## ''Мадридскиот Скилица''

thumb|250 px|right| Армијата на Самуил, слика од Мадридскиот СкилицаВо XII век во Сицилија била изработена копија на делото на Скилица, која денес се наоѓа во *Biblioteca Nacional de España* (Националната библиотека на Шпанија) во Мадрид и е познато како *Madrid Skylitzes* (Мадридскиот Скилица), *Codex Græcus Matritensis Ioannis Skyllitzes* или едноставно *Skyllitzes Matritensis*. Овој е единствениот зачуван грчки манускрипт, во него има 574 минијатури. Не е јасно дали минијатурите се копија на оригиналните византиски или се додадени кон ракописот.

## Наводи

## Библиографија

* Bente Bjørnholt and J. Burke, eds. "The Cultures and Contexts of the Madrid Skylitzes" *International Medieval Congress*, University of Leeds, 2004 (pub. 2005).
* *AHRB Skylitzes Colloquium*, Belfast, 2002, Institute for Byzantine Studies, Queen's University, Belfast.http://www.byzantium.ac.uk/frameset_events.htm?events_reports2002 
* John Wortley (trans.), *John Scylitzes, a synopsis of histories (811-1057 A.D.): a provisional translation*, Centre for Hellenic Civilization, University of Manitoba, 2000.
* B. Flusin (trans.), J.-C. Cheynet (ed.), *Jean Skylitzès: Empereurs de Constantinople*, Ed. Lethielleux, 2004, ISBN 2-283-60459-1
* 

## Надворешни врски

* Слики од Хрониката на Скилица

Категорија:Византиски историчари
Категорија:Историски извори
Евенкија

right|250px

**Евенкија**, старо име: **Тунгузија** (руски: *Эвенкийский автономный округ*) — поранешен федерален субјект на Русија (автономен округ на Краснојарскиот крај). Нејзиниот административен центар бил Тура. Со 767,600 км², таа била седма област по големина; но истовремено најмалку населена (17,697 во 2002). Во 1908 ова било местото на Тунгускиот настан.

По референдумот на 17 април 2005 г., областите Евенкија и Тајмирија ќе бидат припоени кон Краснојарскиот крај на 1 јануари 2007.

### Часовен појас
Евенкија се наоѓа во Краснојарскиот часовен појас (KRAT/KRAST). UTC израмнување: +0700&nbsp;(KRAT)/+0800&nbsp;(KRAST).
[thumb|[Знаме на Евенкија|Знаме]]

## Административни поделби
### Реони
**Евенкискиот автономен окург** се состоел од следниве реони:
* Бајкитски (Байкитский)
* Илимпијски (Илимпийский)
* Тунгуско-Чунски (Тунгусско-Чунский)

## Демографија
*Население* (2002):  17,697.

*Етнички групи*: 
Од вкупно 17,697 жители (по попис од 2002) 2 (0.01%) не се имаат искажано. Останатите се од 67 етнички групи: 10.958 етнички Руси (62%), 3.802 Евенки (21,5%), 991 Јакути (5,6%), 550 Украинци (3,1%), 211 Кети (1,2%), 162 Татари (0,91%), 152 Хакаси (0,86%), 127 Поволшки Германци (0,72%) итн.

## Поврзано
* Евенскиска музика


Категорија:Држави и територии настанати во 1930 година
Категорија:Држави и територии распаднати во 2007 година
Грб на Сојузот на Советските Социјалистички Републики

**Државниот грб на [[Сојузот на Советските Социјалистички Републики]]** (руски: Государственный герб СССР) бил усвоен во 1924 се користел сè до падот на СССР во 1991. Техничко речено, тоа било повеќе државен амблем отколку државен грб, со оглед на тоа што не ги почитувал хералдичките правила. И покрај тоа, на руски бил секогаш именуван како *герб*, збор кој традиционално значи традиционален грб.

Државниот грб ги прикажува традиционалните советски амблеми на срп и чекан, црвената петокрака над еден глобус, како и два класа жито покриени со државното мото на СССР напишано на службените јазици на републиките на СССР, во обратен редослед од оној во кој се наоѓале во уставот на СССР. Затоа, верзијата користена во 1991 го имаше државното мото на 15 јазици, со отстранувањето на финската верзија со укинувањето на Карело-Финската Советска Социјалистичка Република и нејзиното формирање како Автономна Советска Социјалистичка Република (АССР) на Руската Советска Федеративна Социјалистичка Република во 1956.

Секоја Советска Република (ССР) и Автономна Советска Република (АССР) имале свој грб инспириран од државниот грб на СССР.


Категорија:Национални симболи на СССР
Категорија:Грбови на поранешни држави
Официјални имиња на СССР

Официјалните имиња на СССР на јазиците на Советските Републики и други јазици на СССР (по уставен редослед).

Категорија:СССР
Фатмир Сејдиу

**Фатмир Сејдиу** (роден 23 октомври 1951) е Транзиционен Претседател на Косово. Роден е во Пакаштица, село близу Подујево. Сејдиу завршил основно и средно образование во Подујево, а завршил Правен факултет на Универзитетот во Приштина. Тој се здобил со которат и денес е професор на Правниот факултет и Факултетот за политички науки на истот универзитет. На 10 февруари 2006 Косовското Собрание го избира за Претседател на Косово по смртта на дотогашниот претседател Ибрахим Ругова.

Фатмир Сејдиу е еден од авторите на таканаречениот „Устав“ на Косово од 2001&nbsp;г. Тој течно зборува албански, англиски и француски јазик.

Сејдиу живее во Приштина со неговата сопруга и три деца.

## Надворешни врски

* Профил на Фатмир Сејдиу при мрежното место на Косовското Собрание
* Официјално мрежно место  на Демократската Лига на Косово 

Категорија:Луѓе од Подуево
Категорија:Косовски политичари
Категорија:Косовски Албанци
Категорија:Живи луѓе
Категорија:Родени во 1951 година
Преспа (друштво)

**Преспа** е организација на Македонците коишто живеат во реонот на Мала Преспа во Република Албанија. Претседател на оваа организација е г. Таки Граждани.

## Други статии
* Мир (друштво)
* Голо Брдо
* Мала Преспа
* Пустец

## Врски
* Официјално мрежно место на Македонците во Албанија

Категорија:Македонско-албански односи
Категорија:Македонци во Албанија
Знамиња на советските републики

**Знамињата на советските [[Социјалистичка република|социјалистички републики]]** имаа една заедничка одлика - црвено знаме со срп и чекан коишто го симболизираа комунизмот, слично како и знамето на СССР. Нивните конечни верзии до пред распадот на СССР во 1991 изгледаа вака:

Официјалните знамиња на Автономните Социјалистички Советски Републики (АССР) биле користени ретко, и просто го претставувале знамето на републиката кон која припаѓала АССР, покриена со името на АССР напишано на мајчиниот јазик на АССР и службениот јазик на ССР.

Во денешно време поранешните територии на Советскиот Сојуз кои користат изменета верзија на нивното оригинално советско знам се република Приднестровие (поранешен регион на Молдавската ССР) и Белорусија (од 1995).

## Поврзано
*СССР
* Грбови на републиките на Сојузот на Советските Социјалистички Републики

## Надворешни врски
* График на сите знамиња на Советските Социјалистички Републики низ историјата

Категорија:Списоци за Советскиот Сојуз
Болјар

мини|250п|Руски болјари во 16 и 17 век
**Болјар** — средновековна аристократска титула, носена од наjвисокиот слој на феудалната аристократиja на Бугарија, Русија, Влашко и Молдавија меѓу 10 и 17 век.

## Наводи

Категорија:Титули
Красимир Каракачанов

thumb|right|Красимир Каракачанов
**Красимир Дончев Каракачанов** (; роден на  во Русе, Бугарија) — политичар од Бугарија, водач на бугарската националистичка партија ВМРО-БНД. На 4 мај 2017 г. е избран за министер за одбрана на Бугарија.

Во 1989 година Каракачанов бил врбуван од Шестата управа на бугарската тајна служба Државна безбедност. Оперативниот контакт со него бил воспоставен на 5 февруари 1989 година, по што службата го водела како кандидат за агент под псевдонимот „Дончо“. Во тоа време Каракачанов бил трета година на студии и се интересирал за македонското прашање. Заедно со колега од факултетот редовно ги посетувал средбите на Културно-просветниот клуб „Гоце Делчев“, каде што бил заменик претседател на младинската секција. Неговите прилози како кандидат за агент се однесуваат на луѓе од Културно-просветниот клуб „Гоце Делчев“, југословенски граѓани, како и на организацискиот статус и дејноста на клубот. Три месеци по првичниот оперативен контакт, во мај истата година Каракачанов бил врбуван како агент на Државна безбедност под псевдонимот „Иван“. Неговото врбување се случило во хотелот „Родина“ во Софија. Во извештајот за неговото врбување се заклучува дека Каракачанов ги има потребните квалитети и способности да принесува оперативни информации од интерес, а во врска со „промакедонскиот национализам“. Во досието на Каракачанов како агент се зачувани пет ракописни прилози кои се однесуваат на Културно-просветниот клуб „Гоце Делчев“, а информирал и за создавањето на Независно македонско друштво „Илинден“. Неговото досие нема информации кога точно била прекината работата со него.
 
Според некои, овој бугарски националист е вмешан и во активностите за бугаризирање преку агитација на одреден дел од македонското население во Албанија и негирањето на постоење на Македонци во Албанија претендирајќи да ги претстави како „Бугари“ http://www.a1.com.mk/vesti/default.asp?VestID=63550;  http://www.a1.com.mk/vesti/default.asp?VestID=63468. Неговата политика е по секоја цена, употребувајќи најрадикални мерки, да се негира постоењето на Македонците како етничка реалност и нивно прикажување како етнички Бугари.
Дејноста и постапките на Каракачанов се толерираат од страна на официјалните власти на Република Бугарија.

## Наводи

## Надворешни врски
* Каракачанов го претвори легендарното ВМРО во партија за лична употреба  
* Македонскиот дом е изграден врз подарена општинска земја  

Категорија:Апсолвенти на Софискиот универзитет
Категорија:Министри за одбрана на Бугарија
Категорија:Вицепремиери на Бугарија
Категорија:Бугарски националисти
Категорија:Бугарски политичари
Категорија:Луѓе од Русе
Категорија:Живи луѓе
Лига за демократија

**Лигата за демократија** — поранешна македонска политичка партија.

## Историја и учество на избори
Основачкото собрание на партијата се одржало на 8 јануари 1990 година. Пратијата претставувала една од првите политички партии во Република Македонија. Лигата за демократија за првпат учествувала на првите парламентарните избори во Македонија, за време на постоењето на Југославија во 1990 година, каде што освоила 13.097 гласови во првиот круг (1,2% од вкупниот број на гласови), односно 2.707 гласови (0,3% проценти од вкупниот број на гласови) во вториот круг. Партијата не учествувала на наредните парламентарни избори. На парламентарните избори во 1998 година, партијата учествувала на изборите во некои подрачја во коалиција составена од ВМРО-ДПМНЕ и Демократска алтернатива на мнозинската листа каде што освоила 3.615 гласови (0,3% од вкупниот број на гласови) во првиот, односно 4.695 гласови (0,6%) во вториот круг.

На парламентарните избори во 2002 година партијата ја предводела коалицијата составена од Демократски сојуз на Србите во Македонија, Партија на Власите од Македонија, Демократска Муслиманска партија, Партија за демократско движење на Египќаните во Македонија и Странка на демократска акција на Македонија.

Парламентарните избори во 2006 година биле последниот изборен циклус на кој учествувала Лигата за демократија. На овие избори партијата освоила 2.663 гласови, односно 0,2% од вкупниот број на гласови.

Партијата во своето учество на парламентарните избори не успеала да освои пратеничко место.

## Наводи

Категорија:Поранешни политички партии во Македонија
Категорија:Појавено во 1990 година во Македонија
Бодовна вредност на шаховските фигури

Во шахот, **[[шаховски фигури|шаховските фигури]]** имаат **бодовни вредности** кои служат за одредување на стратешката вредност на секоја фигура. Овие вредности се полезни за играчите, и исто така се користат кај сметачкиотшах за сметачот да знае кој потег да во повлече. Пресметувањата на овие вредности даваат само една груба претстава за состојбата на една партија. Точната вредност на една фигура зависи од ситуацијата.

Ова се најчестите вредности на фигурите:

Вредноста на кралот е бесконечна, бидејќи неговото губење значи пораз. Во некои програми за копмјутерски шах, кралот има вештачка вредност од 200 бода – произволна вредност поголема од збирот на вредноста на сите фигури заедно плус позициони фактори. Ова му кажува на сметачот да го вреднува матот повеќе од сите размени и жртвувања.
 
Сметачите вршат и дополнителни прилагодувања на оваа бодажа во согласност со разните позициони фактори. На пример, тој одзема  бод за удвоени пиони, изолирани пиони и назадни пиони, се додаваат делови од бодови за отворени редови итн. Речиси сите играчи-луѓе ваквото положбено вреднување го прават без бројчени вредности.

## Промена на вредностите во завршницата
Релативната вредност на фигурите се менува како што играта се ближи кон својот крај. Релативната вредност на пионите и топовите се зголемува, додека вредноста на ловците се намалува. Коњот ја губи моќта, а и кралицата донекаде губи сила. Еве некои примери (Албурт и Крогиус, 2005:402-3):

* Дама против два топа
:* Еднакви во средишницата
:* Двата топа се донекаде помоќни во завршницата. Без други фигури на таблата, два топа се еднакви на кралица и пион.

* Топ против две лесни фигури
:* Во отворањето и мидшпилот, еден топ и *два* пиона се послаби од два ловца; еднакви со или само малку послаби од ловец и коњ; и еднакви на два коња
:* Во завршницата, еден топ и *еден* пион се еднакви на два коња; еднакви или само малку послаби од ловец и коњ. Еден топ и *два* пиона се еднакви на два ловца.

## Поврзано
* Функција на вреднување

## Користена литература
* Lev Alburt и Nikolay Krogius, (2005). *Winning Chess Endgames — Just the Facts!*, Второ издание, Chess Information and Research Center (дистрибуирана од W. W. Norton), ISBN 1-889323-15-2
* Larry Evans (1967). *New Ideas in Chess* Cornerstone Library (Доверско издание ISBN 0-486-28305-4)
* Kaufman, Larry (1999). The Evaluation of Material Imbalances, *Chess Life*, March 1999. 
* Soltis, Andrew (2004). *Rethinking the Chess Pieces*, Batsford, ISBN 0-7134-8904-9

Категорија:Шах
Категорија:Шаховски фигури
Војводина

**Војводина** — автономна покраина во рамките на Република Србија. Нејзин главен град, а воедно и најголем град во Војводина е Нови Сад. Војводина е со мешан етнички состав, повеќе од 26 различни етнички групи и 6 службени јазици.Војводина има околу 2000000 жители, од који најмногу се Срби (65%-70%), потоа Унгари (14%), Словаци (2,79%), Хрвати (2%), Југословени (2%), Црногорци (1,80%), Буњевци (1,50%), Македонци во Качарево, Јабука, Пландиште и Зрењанин и други националности. 
Религија: Православни 70%, Католици 17%, Протестанти 3,50% и други

## Историја

Со крајот на Првата светска војна, Австроунгарското Царство се распаднало. На 29 октомври 1918, Срем станал дел од Државата на Словенците, Хрватите и Србите. На 31 октомври 1918, била прогласена Банатска Република во Темишвар. Унгарската влада ја признала нејзината независност, но тоа траело кратко.

На 25 ноември 1918, Големиот народен собор на Србите, Буњевците и другите Словени во Банат, Бачка и Барања во Нови Сад го прогласило обединувањето на Војводина (Банат, Бачка и Барања) со Кралството Србија (Соборот броел 757 делегати, од кои 578 биле Срби, 84 Буњевци, 62 Словаци, 21 Русини, 6 Германци, 3 Шокци, 2 Хрвати и 1 Унгарец). Еден ден претходно, на 24 ноември, во Рума било прогласено обединувањето на Срем со Србија. На 1 декември 1918, Војводина (како дел од Кралството Србија) официјално станала дел од Кралството на Србите, Хрватите и Словенците.

Помеѓу 1929 и 1941, регионот бил дел од Дунавската бановина. Нејзино седиште бил Нови Сад.

## Галерија

Слика:Serbian National Theatre Sept 2005.jpg|Српски народен театар
Слика:Theatre in subotica.jpg|Народен театар во Суботица
Слика:Museum Pancevo-1.jpg|Народен музеј во Панчево
Слика:Orthodox seminary in Sremski Karlovci.jpg|
Слика:Hôtel de ville d'Apatin.jpg|Градска куќа во Апатин
Слика:2006 Vrdnik 010.jpg|
Слика:Jezero01.jpg|Езеро Лединци
Слика:Bridge_across_Zlatica_River_near_Crna_Bara.jpg|Мостот преку реката златица кај Црна Бара
Слика:Deliblato_Sands,_Foggy_morning.jpg|


Категорија:Војводина
Категорија:Административна поделба на Србија
Категорија:Автономни покраини
Категорија:Држави и територии настанати во 1944 година
Категорија:Статистички региони во Србија
Преторија

thumb|300px|right|Центарот на Преторија.

**Преторија** — град кој се наоѓа во северниот дел на провинцијата Гаутенг во Јужноафриканската Република. Тој е еден од главните градови на земјата, односно административен главен град; другите два глави града се Кејптаун и Блумфонтејн, легислативна и судска престолнина, соодветно. Преторија е дел од метрополитенската општина Тшване, како една од неколкуте поранешни администрации (заедно со Сентурион и Сошангуве), па затоа понекогаш погрешно се именува како *Тшване*.

Преторија има околу еден милион жители (или два милиони, доколку се вклучи и целата Тшване метрополитенска општина). Главни јазици кои се зборуваат во Преторија се цвана, ндебеле, африканс и англиски.

Преторија е важен индустриски центар, со тешка индустрија која вклучува преработка на железо и челик, како и производство на автомобили, железнички шини и машинерија. Градот учествува со околу 8,55% од вкупниот БДП на земјата, правејќи го притоа третиот најголем придонесувач за развојот на економијата, по Јоханесбург и Кејптаун.

Категорија:Градови во ЈАР
Категорија:Главни градови во Африка
Категорија:Населени места основани во 1855 година
Блумфонтејн

мини|десно|Панорама на Блумфонтејн
**Блумфонтејн** (*Bloemfontein*) е еден од трите главни градови на Јужноафриканската Република, заедно со Преторија и Кејптаун. Името на овој град произлегува од истоимениот холандски збор кој значи "фонтана од цвеќиња". Блумфонтејн служи како судски главен град, како и седиште на покраината Фристејт. Името на градот на јазикот сото е *Mangaung*, што значи "местото каде што живеат Читасите". Џ. Р. Р. Толкин е роден во Блумфонтејн на 3 јануари 1892 г.

## Локација

Градот се наоѓа на сув предел, со надморска височина од 1.395 м. Блумфонтејн е дом на 369.568 жители, додека општината Мангаунг има 645.455 жители. Блумфонтејн има и свој аеродром. Во 1890 година беше изградена железница која го поврзува овој град со Кејптаун.

## Историја

Во 1899, градот бил местото каде се одвивала блумфонтејнската конференција, која не успеа да ја спречи Англо-Бурската војна.

На 13 март 1900 година, за време на Англо-бурската војна, британските сили го освоиле градот и изградиле концентрационен логор каде што ги чувале бурскитежени и деца. На 45.000 жени и деца (вклучувајќи 17.000 црнци) кои умреле во овие логори им е оддадена почит од народниот женски паметник.

Јужноафриканскиот народен конгрес (АНК - сегашната владеачка партија) бил основан за да ги брани правата на црнечкото мнозинство на 8 јануари 1912 во Блумфонтејн, а ги вбројувал и Џон Дјуб (првиот претседател на конгресот) и поетот и автор Зол Плаатје меѓу неговите први членови.

## Клима

Блумфонтејн се наоѓа во централна ЈАР, на јужниот раб на Хајвелд, на возвишение од 1400 m. Градот граничи со полусувиот регион Кару. Областа е главно рамнина со неколку ритчиња, а општата вегетација е претставена со хајвелдска трева. Како резултат на високото возвишение и оддалеченоста од морето, Блумфонтејн има континентална клима со жешки летни денови (Јан.: max:31&nbsp;°C min:15&nbsp;°C) и попладневни грмежи и студ, суви зими, а често и мраз (Јули: max:17&nbsp;°C min:-2&nbsp;°C).

## Личности

* Џ. Р. Р. Толкин - британски писател

Категорија:Градови во ЈАР
Категорија:Главни градови во Африка
Категорија:Населени места основани во 1846 година
Дурбан

мини|десно|400п|Дурбан
**Дурбан** — град во провинцијата КваЗулу-Натал во Јужноафриканската Република. Овој град е познат и по неговото зулу име - *eThekwini* (што значи "кај пристаништето", од зулу зборот *itheku*). До 2000 година, неколку градови, вклучувајќи го и Дурбан, биле дел од Етеквини метрополитенската општина.

Дурбан е окарактеризиран како "игралиштето на Јужна Африка". Често е нарекуван и "Мајами Бич" на Јужна Африка, како резултат на големите и бројни хотели кои се протегаат долж дурбанската плажа, како и поради неговата суптропска клима, која е нешто поладна од гореспоменатиот флоридски град.

Дурбан е дом на околу 3,5 милиони жители од најразлични култури, вклучувајќи и голема индиска заедница, правејќи го притоа вториот најголем град во ЈАР.

Додека Јоханесбург ја прегрна својата нова афроцентричка природа, а Кејптаун се задржа на својата евроцентричка култура, Дурбан се разви како полиглотски етноцентричен град на источните, западните и африканските култури, притоа секоја давајќи му единствена одлика.

Дурбан е во основа "празничен град", со многу плажи, но во исто време тој е и африканското најзафатено пристаниште и има развиен индустриски центар. Неговото пристаниште е едно од светските најголеми природни длабочински пристаништа.

Долгата низа од хотели кои се поредени долж плажата е позната како дурбанската Златна Милја.

## Метрополитенска општина

thumb|300px|Карта на Јужноафриканската Република со местоположбата на општината Етеквини (во КваЗулу-Натал провинцијата).

Дурбан е седиште на провинцијата Етеквини, која е исто така и една од единаесетте области на КваЗулу-Натал провинцијата во ЈАР. Таа е и една од шесте метрополитенски општини на ЈАР.

### Соседи

Општината Етеквини (во која и се наоѓа Дурбан) е опколена со следните области:

* Илембе на север (DC29)
* Угу на југ (DC21)
* Умгунгундлову на исток (DC22)

## Историја

Племето Зулу ја нарекувало лагуната околу која е сместен Дурбан "Thekwini" *(лагуна)* и поставувало стапици за риби во трските. На 25 декември, 1497 година, португалскиот истражувач Васко де Гама се укотвил на територијата на денешниот Дурбан и го именувал природното пристаниште "Rio De Natal" (Божиќна Река). Тоа било нарекувано и "Parva de Pescaria" (Рибниците) поради стапиците за риби.

Категорија:Градови во ЈАР
Категорија:Населени места основани во 1824 година
Јоханесбург

[thumb|right|250px|Воздушната линија на јоханесбуршката [Централна бизнис област (Јоханесбург)|централна бизнис област, видена од опсерваторијата од Карлтон Центар.]]

**Јоханесбург** е најнаселениот град во Јужноафриканската Република и третиот најнаселен град во Африка, по Каиро и Лагос. Жителите му дале прекари на градот, како "Jo'burg", "Jozi" и "eGoli". Јоханесбург е провинциски главен град на провинцијата Гаутенг, најбогатата провинција во ЈАР и место каде се наоѓа уставниот суд на Јужна Африка. Градот е еден од четириесетте најголеми метрополи во светот и единствениот глобален град во Африка (класифициран како во светски град). Иако понекогаш погрешно се смета дека Јоханесбург е главен град на ЈАР, тој не е ни еден од официјалните главни градови на ЈАР (иако Преторија, која е дел од истиот урбан ентитет е главен град).

Јоханесбург е место каде што се одвива голема трговија со злато и дијаманти, како резултат на местоположбата на градот на богатиот со минерали ридски венец Витватерсранд. Аеродромот на Јоханесбург (Меѓународен Аеродром во Јоханесбург) е еден од најголемите и најзафатени аеродроми во Африка и порта за меѓународниот воздушен сообраќај до и од остатокот на Јужна Африка.

Според пописот од 2001 година, населението на градот е повеќе од три милиони. Површината на Јоханесбург е 1,644 км2, додека неговата густина на население е само 1,962/км2. Населението на целата јоханесбуршка метрополитенска област е единаесет милиони. Дел од овој град е и Совето на југозапад, гратче коешто апартхејдот го оспособи за живеалиште на голем број на мигранти-работници.

Јоханесбург е град-близнак со Њујорк, САД и Бирмингем, Обединетото Кралство.

## Наводи

Категорија:Градови во ЈАР

Категорија:Населени места основани во 1886 година
Лилјана Поповска

**Лилјана Поповска** ( во ) — македонска политичарка и поранешна претседателка на партијата ДОМ.

## Образование
Лилјана Поповска има дипломирано на Технолошко-металуршкиот факултет во Скопје (органска хемија), каде што се има стекнато и со титулата магистер по технички науки. Покрај македонски, зборува и англиски и словенечки јазик.

## Работно искуство
*1982 - 1993 во фабриката Алкалоид (во Институтот за истражување и развој и во Секторот за маркетинг); 
*1993 - 1998 во приватна фирма; 
*1999 - 2002 советник на градоначалникот на Град Скопје за планирање и развој.

## Политичко искуство
*1996 - 1998 советник во Советот на Град Скопје и координатор на советничката група на Либерално демократската партија; 
*1998 - 1999 заменик министер за развој; 
*2002 - 2020 пратеник во Собранието на Република Македонија, при што во периодот 2003 - 2005 беше и потпретседател на Собранието на Република Македонија.

### Други ангажмани
*активист во женското движење и координатор на Македонското женско лоби (застапник за повеќе жени во политиката и во јавниот живот, како и за подобрување на положбата на жената во општеството); 
*член на Советодавниот одбор на работната група за полова рамноправност на Пактот за стабилност за Југоисточна Европа; 
*член на советодавниот одбор на Врска Диверсити (регионален проект за подобрување на меѓуетничката соработка); 
*застапник за јакнење на цивилниот сектор преку соработката со невладини организации (хендикепирани лица, зависници од дрога, стари лица, талентирани лица, заштита на животна средина и др.) 
*соработка со меѓународни организации и институции на полето на јакнење на мирот и меѓуетничката толеранција, како и на економскиот развој.

## Награди
Лилјана Поповска е добитник на републичка награда за иноваторство и на две награди за технички унапредувања во „Алкалоид“, како и на признанија и благодарници за соработка од повеќе невладини организации.

## Наводи

## Надворешни врски
*Запис во службеното мрежно место на Собранието на Република Македонија

Категорија:Живи луѓе
Категорија:Политичари од Прилеп
Категорија:Луѓе со потекло од Гарниково
Категорија:Политичари од ДОМ
Категорија:Пратенички состав 2002-2006
Категорија:Пратенички состав 2006-2008
Категорија:Пратенички состав 2008-2011
Категорија:Пратенички состав 2011-2014
Категорија:Пратенички состав 2014-2016
Категорија:Пратенички состав 2016-2020
Категорија:Апсолвенти на Технолошко-металуршкиот факултет - Скопје
Ѓорѓи Мартиновски

thumb|150px|right|Ѓорѓи Мартиновски

**Ѓорѓи Мартиновски** бил продекан и декан на Факултет за земјоделски науки и храна во Скопје, проректор и ректор на УКИМ, член на универзитетски тела, комисии, одбори. Координатор и учесник во проекти во Македонија и странство. Негова специјалност биле земјоделски науки.

## Издавачка дејност
Автор на 57 научни и стручни рецензии, трудови, зборници, прирачници, еден учебник и други изданија.

Категорија:Македонски универзитетски професори
Категорија:Македонски научници
Категорија:Ректори на УКИМ
Ректор

**Ректорот** ― раководен орган на универзитетот. Ректорот го претставува и застапува универзитетот во земјата и странство. Правата, должностите и одговорностите на ректорот се утврдени со статутот на универзитетот.

Категорија:Право
Жозеф Нисефор Ниепс

**Жозеф Нисефор Ниепс** (фр. *Joseph Nicéphore Niépce*; 7 март 1765 – 5 јули 1833) — француски пронаоѓач, најпознат по пионерството во фотографијата.

Ниепс ја направил првата успешна трајна фотографија. Почнал со експерименти уште од 1793 г. Некои од неговите рани експерименти резултирале со слики, но тие набргу избледнувале. Се смета дека Ниепс почнал да прави долготрајни слики во 1824 г. Најстарата трајна фотографија зачувана денес била направена во јуни или јули 1827 г (или 1826 г, според некои извори). Ниепс овој процес го нарекол „хелиографија“, што значи „сонцепис“. Ова бил бавен процес кој барал некои 8 часа силно сонце за да може да се отслика тоа што се слика; затоа бил користен за фотографирање на згради и неподвижни предмети, но не за луѓе.

Почнувајќи од 1829 г. Ниепс почнал да соработува и да го подобрува фотографскиот процес заедно со Луј Дагер. Умрел ненадејно од срцев удар во 1833 г.

Кратерот „Ниепс“ на Месечината и именуван по него за неговите заслуги.

## Надворешни врски
thumb|250px|left|Најраната зачувана фотографија на Ниепс од ~ 1826 г.

* Изложбен протал на тема „Првата фотографија“ при Тексашкиот универзитет  
* Повеќе за Ниепс 

Категорија:Француски пронаоѓачи
Категорија:Француски фотографи
Категорија:Фотографски пионeри
Категорија:Родени во 1765 година
Категорија:Починати во 1833 година
Прост јазол (вратоврска)

**Простиот јазол** е метод на врзување вратоврска. Се смета дека ова е најпопуларниот начин на врзување вратоврски, и тоа заради едноставноста. Ваквиот јазол е потесен и малку несиметричен и може да се носи во сите пригоди. Со сè поголемата популарност на потенките вратоврски, овој јазол добива уште повеќе следбеници.

## Постапка
Простиот јазол се врзува со ставање на вратоврската околу вратот и поширокиот дел се префрла преку потесниот. Поширокиот дел се витка околу потесниот и се доведува напред на обратната страна, се проаѓа хоризонтално преку предната страна, потоа пак се витка зад потесниот крај, па се става врз јазолот одзади, се проаѓа низ хоризонтален премин, па на крај се повлекува за покусиот дел за да се затегне и со ова јазолот оди нагоре и сè додека не се стокми околу вратот.

Ова може да се претстави и по пат на нотацијата на „85-те начини на врзување вратоврска“ (*The 85 Ways to Tie a Tie*) од Томас Финк и Јунг Мао, простиот јазол (јазол бр. 2) која гласи: **Лк Дв Лк Н** (англ. *Li Ro Li Co T*).


Податотека:Tie diagram start.svg|почеток-Л-Д
Податотека:Tie diagram l-r i-o.svg|к-в
Податотека:Tie diagram r-l.svg|Д-Л
Податотека:Tie diagram l-c-end.svg|Л-С-Н-крај


## Белешки

## Надворешни врски
*  
* Томас Финк, Опширен список на јазли за вратоврска  
* Како се врзува простиот јазол  

## Поврзано
* Мал јазол
* Полувиндзор
* Виндзор

Категорија:Јазли
Категорија:Вратоврски
Порт Елизабет

мини|десно|Порт Елизабет
**Порт Елизабет** (африканс: *Port Elizabeth*; коса: *Ibhayi*) — град во Јужноафриканската Република, сместен во провинцијата Источен Кејп, на . Градот се наоѓа на брегот Алгоа и е еден од главните пристаништа во ЈАР.

Порт Елизабет е местото каде се наоѓа познатиот и успешен ниверзитет „Нелсон Мандела“, основан во 2005 година.

Од 1998, Порт Елизабет бил во пријателство со шведскиот град Гетеборг, притоа развивајќи заеднички полиња на интерес како менаџмент на цврст отпад, јавни библиотеки, спорт и туризам.

Во 2000, Порт Елизабет постана шестиот сестрински град со Џексонвил од Флорида.

Од февруари 2021 година, името на Гкеберха, од името Хоса на населбата Валмер, е формализирано од јужноафриканската влада за да го назначи градот Порт Елизабета.

## Историја

Порт Елизабет, често нарекуван само "ПЕ" или според својот прекар "пријателскиот град" или "ветровитиот град", бил основан во 1820 година од страна на Сер Руфан Донкин, гувернерот на ’Ртската Колонија. Тогаш градот бил населен со 4,000 британски колонисти. Новото пристаниште тие го именувале по жената на Донкин - Елизабет. Британците изградиле концентрационен логор на ова место за време на Втората бурска војна за да ги чуваат бурските жени и деца.

Категорија:Градови во ЈАР

Категорија:Источен Кејп
Категорија:Населени места основани во 1820 година
Фудбалска репрезентација на Франција

**Фудбалска репрезентација на Франција** — европски фудбалска репрезентација — меѓу најдобрите денешни меѓународни тимови.

## Познати играчи

Категорија:Фудбалот во Франција
Франција
Васил Тупурковски

**Васил Тупурковски**, познат и под прекарот **Циле** (р. Скопје, ) ― професор по меѓународно право, основач и претседател на поранешната политичка партија Демократската алтернатива, долгогодишен и поранешен претседател на Македонскиот олимписки комитет.

## Животопис
Дипломирал на Правниот факултет во 1972 година, а следната година завршил постидпломски студии по меѓународно јавно право на Мичигенскиот универзитет во САД, додека во 1976 година докторирал на меѓународно право.

Од 1983 година работи како редовен професор по меѓународно право на Правниот факултет во Скопје. Васил Тупурковски денес е член на стручни меѓународни организации во сферата на меѓународното право и е предавач во повеќе од 60 земји.  Автор е на низа трудови од областа на меѓународното право, како и од историјата на Античка Македонија.

Својата професионална политичка кариера ја започнува како Претседател на Сојузот на социјалистичката младина на СФРЈ во периодот 1976-1980 година. Во периодот од 1989 до 1991 година тој е член на Претседателството на СФРЈ, а фигурирал и како  член на Претседателството на Централниот комитет на Сојузот на комунисти на Југославија од 1986 до 1989 година. 

Од 1998 до 2000 година, професорот Тупурковски е директор на Агенцијата за обнова и развој, а од 1999 до 2000 година тој е вицепремиер на Владата на Република Македонија. Функцијата пратеник во Собранието на Република Македонија ја извршува во 1998 година.

Тупурковски имал неколку ангажмани во областа на спортот. Како Претседател на Кошаркарскиот сојуз на Југославија од 1982 до 1983 година. Бил и Претседател на Македонскиот олимписки комитет од 1992 до 2020 година. Бил член на комисијата за едукација на Европските олимписки комитети од 1996 до 2016 година, а во период од 2002 до 2010 година, Тупурковски бил Претседател на Асоцијацијата на Балканските национални олимписки комитети.

## Наводи

## Наводи

Категорија:Живи луѓе
Категорија:Политичари од Скопје
Категорија:Македонски универзитетски професори
Категорија:Состав на Владата на Република Македонија од 1998
Категорија:Политичари од Демократска алтернатива
Категорија:Вицепремиери на Македонија
Категорија:Апсолвенти на Правниот факултет „Јустинијан I“ - Скопје
Фудбалска репрезентација на Бразил

**Фудбалската репрезентација на Бразил** е најуспешната фудбалска репрезентација во светот, со пет победи на ФИФА Светските Купови, вклучувајќи го и најблиското учество во 2002 година. Најпозната забелешка за фудбалот е: "Англичаните го измислија, Бразилците го усовршија".

Бразилците го нарекуваат својот тим *Seleção*, како и сите други државни репрезентации. Буквалното значење на овој збор е „селекција“, а може да се преведе и како „издбраните“.

Категорија:Фудбалот во Бразил
Бразил
Хортикултура

[thumb|right|280px|Голема градина во [Канада]]

Латинскиот збор *hortus* (градина растение) и *cultura* (култура) заедно го сочинуваат зборот **хортикултура**, што значи култура на одгледување градинарски растенија. Хортикултуристите работат на расади, производство на житни култури, размножување растенија и генетско инженерство, растителна биохемија, растителна физиологија, и скалдирањето, обработката и транспортот на овошје, бобинки, ореви, зеленчук, цвеќиња, дрва, грмушки и тресет. Тие ја подобруваат продуктивноста на културите, квалитетот, хранливата вредност и отпорноста на  инсекти, болести други штетни влијанија од околината. Генетиката исто така се користи во развојот на растенијата. Таа може да синтетизира хемикалии кои се борат против рак). 

Хортикултурата изучува пет полиња. Тие се **[[цвеќарство]]**, **[[орнаментална хортикултура]]**, **[[олерикултура]]** (производство и пласман на зеленчуци), **[[помологија]]** (производство и пласман на овошје) и **[[пожетвена физиологија]]** (одржување на квалитетот и спречување на фира). 

Хортикултуристите работат во индустриите, владата и образовните установи. Тие можат да бидат инженери за житни култури, менаџери на фирми на големо и мало, расадувачи, инспектори на житни култури, советници за производство житини култури, размножувачи на растенија, научни истражувачи и, се разбира, учители. 

## Наводи

## Поврзано
* Арборикултура
* Арборскулптура
* Фунгикултура
* Земјоделство
* Лозарство
* Овоштарство
* Олерикултура
* Цвеќарство
* Саден дизајн
* Историја на градинарството

## Надворешни врски
* Информации за Хортикултурното Здружение на Македонија 
* ISHS - Меѓународно Друштво за Хортикултурна Наука 


Категорија:Ботаника
Категорија:Градинарство
Категорија:Агрономија
Драч

**Драч** (, ; некогаш: **Дрча**) — приморски град во Албанија кој излегува на Јадранско Море. Претставува седиште на Драчката област средна Албанија, на  од главниот град Тирана. Драч претставува најголемото пристаниште во Албанија и важна порта кон Средоземјето, а тоа го прави најзначаен град во развојот на економијата во земјата. Тој е всушност и најстариот град во Албанија чии зачетоци се во антиката. Според пописот од 2003 г. во Драч живеат околу 114.000 жители, а се уште има и извесен број етничко македонско население.

## Историја
лево|мини|220px|Амфитеатарот во Драч бил изграден во 2 век.
Драч бил основан под името Епидамнос, од страна на грчките колонисти од Коринт и Крф во 627 година п.н.е. Од 229&nbsp;г. п.н.е. потпаднал под власт на Римјаните кои му го дале името Дирахиум (Dyrrhachium) и изградиле пат до Солун, кој подоцна бил продолжен до Константинопол.

Градот под римска управа напредувал како значајно трговско пристаништно средиште. Околу 430&nbsp;година, тука бил роден царот Анастасиј I. За време на преселбата на народите бил изложен на упади од страна на варварите, но сепак останал под управа на Римската Империја.

## Поврзано
* Список на луѓе од Драч

## Наводи

## Библиографија

* 
* 
* 
* 
* 
* 
* 
* 
* 

* 
* 
* 
* 

## Надворешни врски

* - Службена мрежна страница на Општина Драч